ДО ОБЩИНСКИ СЪВЕТ КАЙНАРДЖА

# Общински съвет Кайнарджа

## 🖂 Ул.”Димитър Дончев” 2 🕿 08679 / 8359, факс 08679 / 8461

**7550 с.Кайнарджа, обл.Силистра**

ДОКЛАДНА ЗАПИСКА

От Ивайло Илиев Петков-Председател на Общински съвет – Кайнарджа

Относно: Приемане на нов Правилника за организацията и дейността на Общински съвет – Кайнарджа, неговите комисии и взаимодействието му с общинската администрация.

Уважаеми Общински съветници,

Правилникът за организацията и дейността на Общински съвет – Кайнарджа, неговите комисии и взаимодействието му с общинската администрация е приет с Решение № 18 от 09.12.2015 год. на Общински съвет-Кайнарджа, актуализиран с Решение № 38 от 22.01.2016 год. по Протокол № 6, влязло в сила от 01.01.2016 год., актуализиран с Решение № 293 от 23.02.2018 год. по Протокол № 46, актуализиран с Решение № 302 от 27.04.2018 год. и с Решение № 303 от 27.04.2018 год. по Протокол № 49 на Общински съвет Кайнарджа.

Към настоящия момент действа правилник за организацията и дейността на Общински съвет – Кайнарджа, приет в края на 2015 година. Нормите на действащия правилник се нуждаят от прецизиране за да не се създават трудности при неговото прилагане. От друга страна редица от нормите на действащия правилник са утвърдени в практиката и съответстват на законите в Република България.

В настоящия проект за правилник, нормите са по-добре систематизирани и подредени. Целта е да се постигне по–голяма яснота на нормативния акт и да се улесни неговото прилагане. Подредбата на нормите следва процесите, които протичат в работата на съвета от самото им начало (внасянето на предложение за решение) до техния край (обявяването на приетите актове).

С проекта за Правилник за организацията и дейността на общинския съвет неговите комисии и взаимодействието му с общинската администрация на Община Кайнарджа мандат 2019 – 2023г. се въвеждат и нови норми, които липсват в действащия към настоящия момент Правилник. Целта, която се преследва с новите текстове е уреждане на възникнали в практиката ситуации, за които е липсвало правило в нормативния акт.

Относно изготвянето на нов проект на Правилника за мандат 2019-2023 година се събра Временната комисия, създадена с Решение № 5 от Протокол № 2 от 26.11.2019 г. за изготвяне на проект на нов Правилник за организацията и дейността на Общински съвет Кайнарджа. Комисията проведе заседание и членовете на комисията единодушно се обединиха около изготвения изцяло нов Проект на Правилник за организацията и дейността на Общински съвет Кайнарджа, за да бъдат спазени административно производствените правила по приемането му. Съгласно изискването на чл.26, ал.3 и ал.4 от Закона за нормативните актове проектът на Правилник за организацията и дейността на Общински съвет Кайнарджа е публикуван на интернет страницата на Общински съвет Кайнарджа, ведно с мотивите за неговото приемане, в деня на входиране на докладната записка.

Във връзка с гореизложеното, предлагам на Общински съвет - Кайнарджа да вземе следното:

**Р Е Ш Е Н И Е:**

**На основание чл.21,ал.2 и ал.3 от ЗМСМА, Общински съвет Кайнарджа**

**Приема нов Правилника за организация и дейността на Общинския съвет, неговите комисии и взаимодействието му с общинската администрация**

Внася:…………………./ И.Петков /-Председател на ОбС Кайнарджа

ЕК/